recursal/SuperWikiNEXT-32B huggingface dataset:
**วัดอินทอารี** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดบัวหลวง อำเภอลาดบัวหลวง จังหวัดพระนครศรีอยุธยา เจ้าอาวาสรูปปัจจุบันคือ พระครูวิบูลธรรมนิวิฐ

วัดอินทอารี เดิมเรียกว่า **วัดเมฆขลา** (บ้างสะกดว่า **วัดเมขลา**) ชาวนิยมเรียก **วัดเมฆ** สร้างขึ้นเป็นวัดตั้งแต่วันที่ 8 มีนาคม พ.ศ. 2466 โดยมีนายอินทร์ อารีราษฎร์ เป็นผู้ดำเนินการสร้างวัด จึงใช้ชื่อวัดว่า "วัดอินทอารี" ตามนามและสกุลของผู้สร้างวัด ได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2485

อาคารเสนาสนะที่สำคัญ ได้แก่ อุโบสถ กว้าง 6 เมตร ยาว 12 เมตร สร้างเมื่อ พ.ศ. 2487 มีการบูรณะใหม่ ศาลาการเปรียญ กว้าง 20 เมตร ยาว 30 เมตร สร้างเมื่อ พ.ศ. 2512 กุฏิสงฆ์ จำนวน 6 หลัง ปูชนียวัตถุที่สำคัญ ได้แก่ พระประธานในอุโบสถ

วัดมีชื่อเสียงด้านเครื่องรางของขลัง เช่น เหรียญหลวงพ่อสุ่น วัดอินทอารี (วัดเมฆ) และพญาเล็บครุฑ พระอาจารย์พิพัฒน์ ยติณธไร เจ้าอาวาสวัดอินทอารี (วัดเมฆขลา) เชื่อว่าสามารถป้องกันคุณไสย์ แก้อาถรรพ์มนต์ดำ มีอำนาจวาสนา รับราชการดี คนส่วนใหญ่เรียกว่า *กระจับเงินกระจับทอง*

อ้างอิง
-------

1. ↑  "วัดอินทอารี". ศูนย์ข้อมูลกลางทางวัฒนธรรม.
2. ↑  "วัดอินทอารี (วัดเมขลา) Wat Intha Ari ต.ลาดบัวหลวง อ.ลาดบัวหลวง จ.พระนครศรีอยุธยา". ทัวร์วัดไทย.
**วัดอิสาน** สร้างขึ้นเมื่อ พ.ศ. 2220 ในสมัยสมเด็จพระนารายณ์มหาราชแห่งกรุงศรีอยุธยา ปัจจุบันตั้งอยู่ ณ ถนนกุดั่น ตำบลในเมือง อำเภอเมืองนครราชสีมา จังหวัดนครราชสีมา นอกจากนั้นยังมีสำนักปฏิบัติธรรมประจำจังหวัดนครราชสีมา แห่งที่ 22

ประวัติ
-------

ปี พ.ศ. 2220 ในสมัยกรุงศรีอยุธยา วัดอิสานถูกสร้างขึ้นเมื่อโดยเป็นวัดที่สร้างพร้อม ๆ กับการสร้างเมืองนครราชสีมา โดยสมเด็จพระนารายณ์มหาราช โปรดฯ ให้โดยพระยายมราช หรือ สังข์ เป็นผู้สร้างโดยมีช่างชาวฝรั่งเศสเป็นผู้ช่วยออกแบบผังเมือง เมื่อสร้างผังเมืองเสร็จ จึงโปรดฯ ให้ประชาชน และคฤหบดีและขุนนาง ในครั้งได้ได้สร้างวัด 6 วัด คือ วัดพระนารายณ์มหาราช (วัดกลาง) วัดบูรพ์ วัดอิสาน วัดพายัพ วัดบึง และวัดสระแก้ว

วัดอิสาน เป็นวัดที่คหบดีและประชาชนร่วมกันสร้าง ความปราณีตในการก่อสร้างจึงน้อยกว่าวัดที่สร้างโดยขุนนาง (วัดกลางนคร วัดบึง และวัดสระแก้ว)

วันที่ 15 มีนาคม พ.ศ. 2240 วัดได้รับพระราชทานวิสุงคามสีมา

ปี พ.ศ. 2446 บูรณะปฏิสังขรณ์ครั้งแรก ปูพื้นใหม่ และเปลี่ยนจากกระเบื้องหลังคาดินเผาเป็นกระเบื้องซิเมนต์

สิ่งก่อสร้าง
------------

**อุโบสถ**
อุโบสถวัดอิสาน ขนาดกว้าง 11.28 เมตร ยาว 22.60 เมตร สูง 14 เมตร มีเสา 12 ต้น เป็นเสาแปดเหลี่ยม มีหัวบนหัวเสา หรือเรียกว่า เสามรรค 8 ฐานแอ่นโค้งทรงสำเภา หน้าบันและหลังคาได้ซ่อมใหม่ มีลวดลายแกะสลัก ภายในมีจิตรกรรมฝาผนัง ฐานเสมาคู่ และเสาหัวเม็ดที่กำแพง ตามแบบกรุงศรีอยุธยา ซึ่งในปัจจุบันวัดที่ยังคงโครงสร้างเดิมตั้งแต่สมัยอยุธยา ในจังหวัดนครราชสีมา เหลือเพียง 3 วัด อันได้แก่ วัดบึง วัดอิสาน และวัดหมื่นไวย (วัดหมื่นไวยตั้งอยู่นอกเมืองนครราชสีมา)

ภายในอุโบสถประดิษฐานพระประธาน พระพุทธรูปศิลปะเชียงแสน สร้างเมื่อ พ.ศ. 2222 ชื่อว่า พระศรีรัตนปราติการส แปลว่า "พระแก้วมงคลผู้ให้ความปรารถนาสำเร็จยิ่งกว่าปรารถนา"

อ้างอิง
-------

1. ↑  "วัดอิสาน". ศูนย์ข้อมูลกลางทางวัฒนธรรม.
2. ↑  "วัดอีสาน".
3. ↑  "แหล่งท่องเที่ยวในตำบลในเมือง". ศูนย์การศึกษานอกระบบและการศึกษาตามอัธยาศัยอำเภอเมืองนครราชสีมา.[*ลิงก์เสีย*]
**วัดอุตตมาราม** เป็นวัดไทยสังกัดคณะสงฆ์ฝ่ายมหานิกาย ตั้งอยู่ในอำเภอปาซีร์มัซ รัฐกลันตัน ประเทศมาเลเซีย

วัดอุตตมาราม เดิมชื่อ **วัดบางแซะ** สร้างเมื่อ พ.ศ. 2409 ขณะที่กลันตันเป็นประเทศราชของสยาม ตรงกับสมัยพระบาทสมเด็จพระจอมเกล้าเจ้าอยู่หัว ชุมชนชาวสยามในหมู่บ้านบางแซะนั้นเกิดจากการอพยพมาจากบ้านตอเป็ง เมื่อเริ่มสร้างชุมชนจึงสร้างวัดขึ้น ชื่อบางแซะมาจากลักษณะพื้นที่ คำว่า แซะ คือ การแซะของน้ำ เป็นพื้นที่ที่มีน้ำไหลแซะผ่าน มีแม่น้ำสุไหงเลอมาลไหลผ่าน ปัจจุบันวัดมีที่ดิน 2 ผืน ผืนหนึ่งคือที่ตั้งวัด มีเนื้อที่ 10 เอเคอร์ อีกผืนอยู่ที่หมู่บ้านตอเป็ง มีเนื้อที่ประมาณ 5 เอเคอร์ เป็นพื้นที่ปลูกยางพารา

วัดอุตตมารามมีชื่อเสียงมากเนื่องจากมีเจ้าคณะรัฐกลันตันติดต่อกันถึง 3 รูป โดยหลวงพ่อครน ปุณณสุวัณโณ ถือเป็นพระเกจิเพียงรูปเดียวที่อยู่ต่างแดน ท่านมีวาจาสิทธิ์เป็นที่เคารพและเกรงขามทั้งชาวพุทธศาสนิกชนและชาวมุสลิม คนสิงคโปร์และมาเลเซีย มักเรียกท่านว่า *โต๊ะรายา* ซึ่งมีความหมายเทียบเท่าสังฆราช วัตถุมงคลของท่านนั้น เป็นที่รู้จักแพร่หลายและเป็นนิยมอย่างสูงในแวดวงนักนิยมสะสมพระเครื่องของพุทธศาสนิกชนทั้งชาวไทย สิงคโปร์ และมาเลเซีย โดยเฉพาะพระปิดตา

อาคารและเสนาสนะของวัดได้แก่ อุโบสถทรงจัตุรมุขเริ่มลงเสาเข็ม พ.ศ. 2495 มียอดอย่างปราสาทในตอนปลายพุทธศตวรรษที่ 25 กุฏิเจ้าอาวาส ศาลาการเปรียญ ชั้นบนเป็นกุฏิ ชั้นล่างเป็นห้องสมุด วิหาร กุฏิแม่ชี และโรงเรียนสอนภาษาไทยวัดอุตตมาราม หอพระพรหม และหอระฆัง เป็นต้น

รายนามเจ้าอาวาส
---------------

* พระอุปัชฌาย์ศุกร์
* ท่านตะโละ
* ท่านจันทร์
* ท่านหวัง
* ท่านเจ้าคุณพระวิจารณมุนี หลวงพ่อครน ปุณณสุวัณโณ
* ท่านเจ้าคุณพระวิจารณมุนี หลวงพ่อจันทร์ เกสโร
* ท่านเจ้าคุณพระวิจารณมุนี หลวงพ่อมิตร สีลคุโณ
* พระครูอุดมธรรมปฏิภาณ

อ้างอิง
-------

1. ↑  สุชาญ เทพไชย. "วัดไทยในสังคมมุสลิม กรณีศึกษาที่วัดอุตตมาราม (วัดบางแซะ) หมู่บ้านตะเละเซะห์ (หมู่บ้านบางแซะ) ตำบลรือเปค อำเภอปาเสร์มัส รัฐกลันตัน ประเทศมาเลเซีย" (PDF). มหาวิทยาลัยศิลปากร. คลังข้อมูลเก่าเก็บจากแหล่งเดิม (PDF)เมื่อ 2021-07-09. สืบค้นเมื่อ 2021-06-30.
2. ↑  "พระปิดตาหลวงพ่อครน วัดอุตตมาราม บางแซะ ประเทศมาเลเซีย". สยามรัฐออนไลน์.
3. ↑  "หลักฐานใหม่ 'หลวงพ่อครน' อดีตพระเกจิดัง-เหรียญยอดนิยม". ข่าวสด.
4. ↑  บรรลือ ขอรวมเดช. "อุโบสถของวัดไทยในรัฐกลันตัน ประเทศมาเลเซีย ในสมัยรัตนโกสินทร์". *วารสารวิชาการ Veridian E-Journal*.

คอมมอนส์ มีภาพและสื่อเกี่ยวกับ:  
**วัดอุตตมาราม**
**เบิร์ต โซโมดิโอ** นักมวยสากลชาวฟิลิปปินส์ เกิดเมื่อ 8 กันยายน พ.ศ. 2477 สถิติการชก 32 ครั้ง ชนะ 22 (น็อค 18) เสมอ 1 แพ้ 9

ประวัติ
-------

โซโมดิโอขึ้นชกมวยสากลครั้งแรกประมาณเดือนธันวาคม พ.ศ. 2496 ชนะคะแนน ยัง แกรี ที่ ฟิลิปปินส์ จากนั้นขึ้นชกชนะเป็นส่วนใหญ่ รวมทั้งเคยชกชนะน็อค สมเกียรติ ลูกมาตุลี ยก 3 ที่ฟิลิปปินส์ โซโมดิโอได้ชิงแชมป์ฟิลิปปินส์รุ่นไลท์เวทเมื่อ 14 มีนาคม พ.ศ. 2502 แพ้คะแนน โบนี่ เอสปิโนซา ไม่ได้แชมป์ โซโมดิโอขึ้นชกแก้มืออีกครั้งเมื่อ 16 สิงหาคม พ.ศ. 2502 คราวนี้ชนะน็อคเอสปิโนซา ยก 7 ได้แชมป์มาครอง แต่พอป้องกันแชมป์ครั้งแรกก็แพ้คะแนนเอสปิโนซาเมื่อ 6 กันยายน พ.ศ. 2502 เสียแชมป์ไป โซโมดิโอชิงแชมป์คืนจากเอสปิโนซาอีกครั้งเมื่อ 7 มีนาคม พ.ศ. 2503 ซึ่งคราวนี้เขาเป็นฝ่ายชนะน็อคในยกที่ 9 จากนั้น ได้ชิงแชมป์ OPBF รุ่นซูเปอร์ไลท์เวทที่ว่างที่มะนิลาเมื่อ 7 พฤษภาคม พ.ศ. 2503 ชนะน็อค ออมทรัพย์ แหลมฟ้าผ่า ยก 12 ได้แชมป์มาครอง

โซโมดิโอป้องกันแชมป์ OPBF ได้ 1 ครั้ง ก็ขึ้นชิงแชมป์โลกรุ่นไลท์เวทเมื่อ 28 ตุลาคม พ.ศ. 2504 แพ้คะแนน โจอี้ บราวน์ ที่ ฟิลิปปินส์ หลังจากนั้น โซโมดิโอขึ้นชกป้องกันแชมป์ OPBF ไว้ได้อีก 4 ครั้งก็เสียแชมป์ไปเมื่อ 22 มิถุนายน พ.ศ. 2507 แพ้น็อค มาโกโตะ วาตานาเบะ ยก 5 จากนั้น โซโมดิโอก็แขวนนวมไป

เกียรติประวัติ
--------------

* แชมป์ฟิลิปปินส์รุ่นไลท์เวท (2502, 2503)
* แชมป์ OPBF รุ่นซูเปอร์ไลท์เวท
	+ ชิง 7 พฤษภาคม 2503 ชนะน็อค ออมทรัพย์ แหลมฟ้าผ่า ยก 12
	+ ป้องกันแชมป์ครั้งที่ 1, 1 ตุลาคม 2503 ชนะน็อค เคอิชิ อิชิกาวา ยก 8
	+ ป้องกันแชมป์ครั้งที่ 2, 10 มกราคม 2505 ชนะน็อค อดิศักดิ์ แกว่นมีชัย ยก 3 ที่ ฟิลิปปินส์
	+ ป้องกันแชมป์ครั้งที่ 3, 14 กุมภาพันธ์ 2506 ชนะน็อค อดุลย์ ศรีโสธร ยก 7 ที่ กทม.
	+ ป้องกันแชมป์ครั้งที่ 4, 3 กรกฎาคม 2506 ชนะน็อค ชิเกมาสะ คาวากามิ ยก 6 ที่ ญี่ปุ่น
	+ ป้องกันแชมป์ครั้งที่ 5, 9 พฤศจิกายน 2506 ชนะน็อค อดุลย์ ศรีโสธร ยก 8 ที่ ฟิลิปปินส์
	+ เสียแชมป์ 22 มิถุนายน 2507 แพ้น็อค มาโกโตะ วาตานาเบะ ยก 5
* เคยชิงแชมป์ต่อไปนี้แต่ไม่สำเร็จ
	+ ชิงแชมป์โลกรุ่นไลท์เวทเมื่อ 28 ตุลาคม 2504 แพ้คะแนน โจอี้ บราวน์ ที่ ฟิลิปปินส์

อ้างอิง
-------

* สถิติการชก boxrec.com เก็บถาวร 2015-02-26 ที่ เวย์แบ็กแมชชีน (อังกฤษ)
**วัดอุดมสิทธิกุล** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลนราภิรมย์ อำเภอบางเลน จังหวัดนครปฐม

วัดอุดมสิทธิกุล หรืออีกนามที่ชาวบ้านแถบนั้นเรียกกันคือ **วัดใหม่อุดม** หรืออาจเรียก **วัดป่าอุดมสิทธิกุล** ก็ได้ เป็นวัดฝ่ายอรัญวาสี ลูกศิษย์หลวงปู่มั่น ภูริทัตโตและพระราชนิโรธรังสี (เทสก์ เทสรํสี)

วัดอุดมสิทธิกุลสร้างขึ้นเมื่อ พ.ศ. 2534 โดยท่านเจ้าคุณพระอุดมศีลคุณได้รับมอบที่ดินของวัดนี้ จากพุทธศาสนิกชน โดยการนำของตระกูลอุดมสิทธิกุล จำนวน 12 ไร่ เพื่อสร้างวัดเมื่อวันที่ 25 มกราคม พ.ศ. 2534 ภายหลังได้ซื้อที่ดินเพิ่มเติมจำนวน 26 ไร่ จึงมีที่ดินสร้างวัดทั้งหมด 38 ไร่ โดยตั้งชื่อว่า **สำนักสงฆ์ยี่สิบห้ามกรา** ได้รับอนุญาตตั้งวัดเมื่อวันที่ 10 ตุลาคม พ.ศ. 2544 ผู้ขออนุญาตตั้งวัดคือ นายกิติศักดิ์ อุดมสิทธิกุล ใช้ชื่อวัดว่า "วัดอุดมสิทธิกุล" เพื่อเป็นที่ระลึกแด่ตระกูลอุดมสิทธิกุล โดยท่านเจ้าคุณได้สร้างความเจริญแก่วัดนี้มากมาย เช่น สร้างอุโบสถ ศาลาการเปรียญ และกุฏิสงฆ์

ต่อมาท่านเจ้าคุณพระอุดมศีลคุณได้มรณภาพเมื่อวันที่ 13 เมษายน พ.ศ. 2544 ทางคณะศิษยานุศิษย์จึงได้น้อมถวายวัดนี้แด่ท่านพระอาจารย์อุทัย ท่านพระอาจารย์ติ๊ก ฌานุตตโม ท่านได้เมตตารับไว้เป็นองค์อุปถัมป์วัดต่อไป โดยท่านพัฒนาวัดให้เป็นวัดป่ากรรมฐานโดยปลูกต้นไม้เพิ่มเติมเพื่อให้บริเวณวัดร่มรื่น สร้างที่พักสำหรับพุทธบริษัทที่จะมาปฏิบัติธรรม ศาลากลางน้ำ วางข้อวัตรสำหรับพระภิกษุสามเณรตามพระวินัยธุดงควัตร 13 ที่พระบูรพาจารย์หลวงปู่มั่น ภูริทัตตมหาเถระได้พาดำเนินมา

อ้างอิง
-------

1. ↑  "ประกาศกระทรวงศึกษาธิการ เรื่อง ตั้งวัดในพระพุทธศาสนา (วัดอุดมสิทธิกุล)" (PDF). ราชกิจจานุเบกษา.
2. ↑  "วัดอุดมสิทธิกุล".
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

Toten Hall house in Tottenham Court Road.สภาพของถนนที่เซนท์ไจลส์ในปีก่อนจะเกิดเหตุการณ์
เหตุการณ์**เบียร์ท่วมลอนดอน** เกิดขึ้นในวันที่ 17 ตุลาคม ค.ศ. 1814 ในเขตแพริชเซนต์ไจลส์ ในลอนดอน เมื่อถังบรรจุเบียร์ขนาดใหญ่กว่า 135,000 แกลลอน (610,000 ลิตร) ในโรงต้มเบียร์แห่งหนึ่ง ที่ถนนทอทเทนัมคอร์ท เกิดแตก ทำให้ถังอื่น ๆ รั่วตามเป็นปฏิกิริยาโดมิโนจนเบียร์ปริมาณกว่า 323,000 แกลลอน (1,470,000 ลิตร) ทะลักไปตามถนน คลื่นของเบียร์ที่ทะลักมานั้นทำลายบ้านไปสองหลังและทำให้กำแพงของผับทาวิสตอคอาร์มส์ถล่มลงมาทับลูกจ้างวัยรุ่นหนึ่งคน โรงต้มเบียร์นี้ตั้งอยู่ในย่านสลัมรุคเคอรี ซึ่งมีผู้เสียชีวิตเนื่องจากอาศัยในชั้นใต้ดิน มีผู้เสียชีวิตอย่างน้อย 6 คน

โรงต้มเบียร์แห่งนั้นถูกฟ้องร้องในเวลาต่อมา แต่ศาลได้พิพากษาว่าเป็นเหตุสุดวิสัยจึงไม่มีผู้ใดต้องรับผิดชอบ ด้านโรงต้มเบียร์เองก็ประสบปัญหาทางการเงินสืบเนื่องจากเหตุการณ์ดังกล่าว เพราะได้เสียยอดขายไปเป็นจำนวนมากจากการที่ได้เสียค่าธรรมเนียมของเบียร์ที่เก็บไว้ไปแล้ว แต่ก็ได้ขอเรียกค่าธรรมเนียมของเบียร์ที่เสียไปคืนมาจากรัฐสภาได้สำเร็จ ทำให้สามารถดำเนินธุรกิจต่อไปได้

โรงต้มเบียร์ที่เกิดเรื่องนี้ถูกรื้อถอนในปี ค.ศ. 1922 ปัจจุบันบางส่วนที่เคยเป็นโรงต้มเบียร์นั้นก็คือโรงละครโดมิเนียน

อ้างอิง
-------

1. 1 2  Greenberg, Michael I. *Disaster!: A Compendium of Terrorist, Natural, and Man-made Catastrophes*. Jones & Bartlett Publishers. p. 156. ISBN 0763739898.
2. ↑  Rennison, Nicholas (2 November 2006). *The Book of Lists: London*. Canongate Books Ltd. ISBN 9781841956763.
3. ↑  London Beer Flood at Expages.com (archived version)
4. ↑   The Times, 19 October 1814
5. ↑  *Industries: Brewing* เก็บถาวร 2014-10-19 ที่ เวย์แบ็กแมชชีน (British History Online) accessed 10 January 2009

แหล่งข้อมูลอื่น
---------------

* "Beer Flood Claims Nine Souls" by Alan Bellows, Damninteresting.com (September 28, 2005)
* "A Brew to a Kill" by Barbara Mikkelson at Snopes.com
* "The Times", 19 October 1814
* "The London Beer Flood of 1814", BBC

พิกัดภูมิศาสตร์: 51°31′00″N 0°07′49″W﻿ / ﻿51.516556°N 0.130139°W﻿ / 51.516556; -0.130139
**วัดอินทร์บุพผาราม** เป็นวัดในเมืองเชียงตุง อำเภอเชียงตุง รัฐฉาน ประเทศพม่า

วัดอินทร์บุพผารามสร้างขึ้นราวรัชสมัยพญามังราย กษัตริย์แห่งล้านนา ในช่วงพุทธศวรรษที่ 19 เป็นวัดสำคัญที่ได้ร้บการบูรณปฏิสังขรณ์มาทุกยุคทุกสมัย การบูรณะครั้งท้ายสุดได้จารึกบนฐานเจดีย์ ราว พ.ศ. 2464 ชื่อของวัดอินทร์ในระยะแรกเรียกว่า **วัดป่าเผียว** ต่อมาเรียกว่า **วัดหม่อนสุด** ลำดับท้ายสุดจึงขนานนามว่า "วัดอินทร์บุพผาราม"

สิ่งก่อสร้างที่โดดเด่นของวัดคือเจดีย์มีรูปแบบศิลปะค่อนไปทางล้านนา มีฐานบัวในผังยกเก็จที่มีการประดับลูกแก้ว อกไก่ 2 เส้น เรือนธาตุทำเป็นบัวคว่ำบัวหงายซึ่งไม่ปรากฏพบในเจดีย์องค์ใดในเชียงตุง ส่วนยอดน่าจะซ่อมแซมในสมัยหลัง

พระประธานสานด้วยไม้ไผ่ มีชื่อว่า *พระเจ้าอินทร์สาน* ตามตำนานเล่าว่าคหบดีใหญ่แห่งเมืองเชียงตุงประสงค์จัดสร้างขึ้นเพื่อถวายเป็นพุทธบูชา แต่ไม่ว่าจะสร้างอย่างไรก็ไม่แล้วเสร็จเสียที โดยเฉพาะในส่วนเศียรของพระพุทธรูป จนวันหนึ่งมีคนแก่นุ่งห่มผ้าขาวมาช่วยสร้าง จากนั้นเกิดมีลมพายุพัดมาอย่างมืดฟ้ามัวดินจนช่างหมดสติกันหมด พอรุ่งขึ้นจึงพบว่าพระพุทธรูปสำเร็จแล้ว จึงเชื่อว่าพระอินทร์เป็นผู้สร้างจนเป็นที่มาของชื่อวัด

อ้างอิง
-------

1. ↑  คณะกรรมการศาสนาเมืองเชียงตุงและวัดอินทร์บุพผาราม, *ประวัติวัดอินทร์ ดอยห้วย* (เชียงตุง ม.ป.ท. 2549), 1.
2. ↑  พิพัฒน์พงษ์ หน่อขัด. "พระเจดีย์เมืองเชียงตุงตั้งแต่อดีตถึงปัจจุบัน" (PDF). มหาวิทยาลัยศิลปากร.
ส่วนหนึ่งของกำแพงเมืองจีน
**กำแพงป้องกัน** (อังกฤษ: Defensive wall) คือระบบป้อมปราการที่ใช้ในการป้องกันเมืองหรือชุมชนจากผู้รุกราน ตั้งแต่สมัยโบราณมาจนถึงสมัยปัจจุบันการสร้างกำแพงป้องกันมักจะสร้างล้อมรอบบริเวณชุมชนที่อยู่อาศัย โดยทั่วไปแล้วก็จะเรียกว่า **กำแพงเมือง** แต่ก็มีกำแพงที่ไม่ล้อมเมืองแต่จะยืดยาวเลยออกไปจากตัวเมืองเป็นอันมากที่ก็ยังถือว่าเป็นกำแพงป้องกัน เช่นกำแพงเมืองจีน, กำแพงเฮเดรียน หรือ กำแพงแห่งแอตแลนติก กำแพงเหล่านี้ใช้ในการป้องกันภูมิภาคหรือบ่งเขตแดนของอาณาจักร นอกจากวัตถุประสงค์โดยตรงในใช้ในการป้องกันจากข้าศึกศัตรูแล้วกำแพงป้องกันยังเป็นสัญลักษณ์ของฐานะและความเป็นอิสระของหมู่ชน หรือ เมือง หรือ ภูมิภาค ภายในกำแพงที่ล้อมเอาไว้

กำแพงป้องกันที่ยังคงเหลืออยู่มักจะเป็นกำแพงที่สร้างด้วยหิน และก็มีกำแพงที่สร้างด้วยอิฐ และ ไม้ที่ยังคงมีเหลืออยู่ให้เห็น การสร้างกำแพงก็ขึ้นอยู่กับภูมิลักษณ์ (topography) ของที่ตั้งและองค์ประกอบของพื้นที่ เช่นบริเวณริมฝั่งทะเล หรือ แม่น้ำ ซึ่งอาจจะเป็นองค์ประกอบที่ใช้เป็นส่วนหนึ่งของระบบป้องกันที่ผสานไปกับหรือเสริมกำแพงป้องกันได้อย่ามีประสิทธิภาพ

กำแพงอาจจะเข้าออกได้โดยการใช้ประตูเมืองที่มักจะเสริมด้วยหอ ในยุคกลางสิทธิของผู้ตั้งถิ่นฐานในการสร้างกำแพงป้องกันเป็นอภิสิทธิ์ที่มักจะต้องได้รับจากประมุขของราชอาณาจักรที่เรียกว่า "สิทธิในการสร้างกำแพงป้องกัน" (Right of crenellation) การสร้างกำแพงป้องกันวิวัฒนาการมาเป็นกำแพงอันใหญ่โต และมาพัฒนากันอย่างจริงจังในสมัยสงครามครูเสด และต่อมาในยุคของความรุ่งเรืองของนครรัฐในยุโรป

อ้างอิง
-------

1. ↑  "ศัพท์บัญญัติราชบัณฑิตยสถาน". คลังข้อมูลเก่าเก็บจากแหล่งเดิมเมื่อ 2017-07-15. สืบค้นเมื่อ 2010-02-07.

* Monika Porsche: *Stadtmauer und Stadtentstehung* — Untersuchungen zur frühen Stadtbefestigung im mittelalterlichen Deutschen Reich. - Hertingen, 2000. ISBN 3-930327-07-4
* Defensive Walls in German Wikipedia

ดูเพิ่ม
-------

* ระบบป้อมปราการ

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ กำแพงป้องกัน


แม่แบบ:โครงสิ่งก่อสร้าง
พิกัดภูมิศาสตร์: 43°09′14″N 77°37′18″W﻿ / ﻿43.1538°N 77.6218°W﻿ / 43.1538; -77.6218

**นิค ทาฮู ฮอทส์** (อังกฤษ: Nick Tahou Hots) เป็นร้านอาหารในรอเชสเทอร์ รัฐนิวยอร์ก เป็นที่รู้จักจากอาหาร "การ์เบจเพลท" (Garbage Plate; แปลว่า อาหารจานขยะ) ร้านอาหารก่อตั้งขึ้นในปี 1918 โดยอาเล็กซ์ ทาฮู ปู่/ตา ของ อาเล็กซ์ ทาฮู (เจ้าของคนปัจจุบันในศตวรรษที่ 21 ซึ่งชื่อเดียวกัน) และตั้งชื่อร้านว่า นิค ทาฮู ตามขื่อของลูกชายเจ้าของ ซึ่งดูแลกิจการของร้านกระทั่งเสียชีวิตในปี 1997 ถึงแม้ว่าการ์เบจเพลทจะมีรูปแบบอื่น ๆ ที่ปรากฏในอัปสเตทนิวยอร์ก แต่การ์เบจเพลทของนิค ทาฮู ถือเป็นต้นตำรับ และได้รับการขึ้นทะเบียนเครื่องหมายการค้าโดยถูกต้องตามกฎหมาย

การ์เบจเพลท
-----------

"การ์เบจเพลท" เปลี่ยนทางมาที่นี่ สำหรับอาหารจานไข่ ดูที่ แฟรงกส์ไดเนอร์
หาร์เบจเพลทของนิค ทาฮู ฮอทส์
**การ์เบจเพลท** (อังกฤษ: Garbage Plate; แปลว่า อาหารจานขยะ) ตามข้อมูลที่ปรากฏบนเว็ทางการของร้านในปี 2010 ระบุว่าคือการรวมกันของโฮมฟรายส์, สลัดมักกะโรนี, ถั่วอบ โปะหน้าด้วยเนื้อสัตว์และราดน้ำซอส มัสตาร์ดเผ็ด, หอมใหญ่สับ หรือซอสเผ็ดนิก ทาฮู ทุกจานจะเสิร์ฟคู่กับขนมปังอิตาเเลียนทาเนยสองชิ้นหนา ๆ 

เว็บไซต์ Health.com ขนานนามให้การ์เบจเพลทเป็นอาหารที่อ้วนที่สุดในรัฐนิวยอร์ก. ร้านอาหารจำนวนมากในเขตมหานครรอเชสเทอร์มีการลอกเลียนและจำหน่ายการ์เบจเพลท เช่นที่ "The Hot Plate" โดยแฟร์พอร์ท ฮอทส์ and Tom Wahl's "55 Junker Plate."

อ้างอิง
-------

1. ↑  Mitzewich, John. "The Famous Garbage Plate of Rochester, New York". americanfood.about.com. Retrieved on August 31, 2008.
2. ↑  "Nick Tahou Garbage Plate History". WhatsCookingAmerica.net. เก็บจากแหล่งเดิมเมื่อ March 20, 2017. สืบค้นเมื่อ August 31, 2008.
3. ↑  "Menu". Nich Tahou Hots. คลังข้อมูลเก่าเก็บจากแหล่งเดิมเมื่อ February 9, 2010. สืบค้นเมื่อ September 1, 2008.
4. ↑  "The 50 Fattiest Foods in the States". Health.com. June 29, 2010. เก็บจากแหล่งเดิมเมื่อ July 2, 2010. สืบค้นเมื่อ July 20, 2010.
5. ↑  "Hot Plates, Cheeseburgers, Hot Dogs, Fairport NY – Fairport Hots". *Fair Port Hots*.
6. ↑  "Archived copy". คลังข้อมูลเก่าเก็บจากแหล่งเดิมเมื่อ December 3, 2010. สืบค้นเมื่อ December 5, 2010.`{{cite web}}`: CS1 maint: archived copy as title (ลิงก์)
**การขูดกระดานดำ** (อังกฤษ: Chalkboard scraping) ด้วยเล็บก่อให้เกิดเสียงและความรู้สึกที่คนส่วนใหญ่รู้สึกรำคาญ ต้นเหตุของปฏิกิริยาโดยกำเนิดถูกวิจัยในขอบเขตของจิตสวนศาสตร์  (สาขาหนึ่งของจิตวิทยาซึ่งเกี่ยวกับการรับรู้เสียงและผลกระทบทางสรีรวิทยา)

ข้อสันนิษฐานมรดกจากไพรเมต
-------------------------

 หนึ่งในคำอธิบายของปฏิกิริยาต่อเสียงที่น่ากลัว คือ ความใกล้เคียงของเสียงกับเสียงเตือนภัยของไพรเมต เมื่อย้อนกลับไปในยุคก่อนประวัติศาสตร์ อย่างไรก็ตาม งานวิจัยกับลิงโลกใหม่พบว่าพวกมันมีปฏิกิริยาคล้ายกันต่อทั้งเสียงสูงซึ่งคล้ายเสียงของเล็บขูดกับกระดานดำ และ white noise หรือเสียงที่ที่ความถี่สม่ำเสมอในแอมพลิจูดเดียวกัน ในทางกลับกัน มนุษย์มีความไม่ชอบ white noise น้อยกว่าการขูดกระดาน

ข้อสันนิษฐานทางสรีรวิทยา
------------------------

ในพ.ศ. 2555 การวิจัยโดย Michael Oehler และ Christoph Reuter นำสู่ข้อสันนิษฐานว่าความไม่รื่นรมย์ของเสียงมาจากเรโซแนนซ์ทางเสียง เนื่องจากสรีรของช่องหูมนุษย์ ที่ขยายเสียงในความถี่เฉพาะ โดยเฉพาะระยะตั้งแต่ 2000 ถึง 4000 Hz ในระยะนี้เสียงสามารถกระตุ้นความเจ็บปวดในหูของมนุษย์ได้

อ้างอิง
-------

1. ↑  Roger Highfield (2005-11-14). "Study seeks root of noises that annoy us". The Vancouver Sun. p. A6.
2. ↑  Christoph Reuter; Michael Oehler. "Psychoacoustics of chalkboard squeaking". *Journal of the Acoustical Society of America*. **130**: 2545. doi:10.1121/1.3655174.
3. ↑  "Acoustical Society of America - Psychoacoustics of chalkboard squeaking". acoustics.org. สืบค้นเมื่อ 10 October 2016.
**กำเนิดเจ้าแม่กวนอิม** (จีน: 观世音传奇) เป็นละครจีนแนวตำนาน เล่าเรื่องราวของพระโพธิสัตว์เจ้าแม่กวนอิม ออกอากาศทางช่อง ทีวีบี ในประเทศจีน และออกอากาศทางช่อง 3 แฟมิลี่ ที่ประเทศไทย

เรื่องราว
---------

เมี่ยวจวงอ๋อง ฮ่องเต้ปกครองแคว้นซิงหลินถูกพญามาร ครอบงำจิตใจจึงทำลายล้างพุทธศาสนาในแคว้น และแสวงหาอำนาจด้วยการทำศึกสงครามทำให้พนกนิกรยากจน บาดเจ็บล้มตายจากสงคราม

มีครั้งหนึ่ง องค์รัชทายาทสิ้นพระชนม์ในสนามรบ ฮองเฮาทรงมีพระธิดาสามพระองค์ พระธิดาองค์โตพระนามว่าองค์หญิงเมี่ยวซิน มีอุปนิสัยอิจฉาริษยา พระธิดาองค์รองพระนามว่าองค์หญิงเมี่ยวหยวน มีอุปนิสัยอ่อนแอ หวาดกลัว พระธิดาองค์ที่สามพระนามว่าองค์หญิงเมี่ยวซ่าน มีสติปัญญาเฉลียว ฉลาด ปราชญ์เปรื่องไหว รักบ้านเมืองและพสกนิกร องค์หญิงเมี่ยวซ่านเป็นที่คาดหวังว่าจะได้ขึ้นครองราชย์ต่อจากเมี่ยวจวงอ๋อง แต่องค์หญิงเมี่ยวซ่าน เลื่อมใสศรัทธาในพุทธศาสนา ไม่อยากแสวงหาลาภยศอำนาจแต่อย่างใด และด้วยการที่องค์หญิงเมี่ยวซ่านทรงเลื่อมใสศรัทธาในพุทธศาสนานี้เองทำให้ ผิดใจกับเมี่ยวจวงอ๋อง และองค์หญิงเมี่ยวซ่านทรงตัดสินพระทัยออกจากวังหลวง มุ่งหน้าสู่โลกพระธรรม แสวงหาการหลุดพ้น

หยุนเทียนหลาง เป็นทายาทขุนนางที่มีความซื่อสัตย์จงรักภักดีต่อชาติบ้านเมือง เนื่องจากลอบปลงพระชนม์เอง ด้วยการกินยาพิษ เมี่ยวจวงอ๋อง ล้างแค้นให้พ่อนี้เองจึงเป็นเหตุให้ได้พบกับองค์หญิงเมี่ยวซ่านในที่สุด ถึงแม้หยุนเทียนหลางมีใจให้องค์หญิงเมี่ยวซ่านก็ตาม แต่น่าเสียดายที่องค์หญิงเมี่ยวซ่านศรัทธาในพุทธศาสนา ทำให้หยุนเทียนหลางไม่สมหวังในความรัก

ในเวลาเดียวกัน ราชครูจินหลงและอี้ตูเหลย ราชบุตรเขยกำลังเรืองอำนาจในแคว้นซิงหลิน สร้างความเดือดร้อนทุกข์ยากให้กับประชาชนเป็นอันมาก องค์หญิงเมี่ยวซ่านจึงขึ้นไปบนสวรรค์ชั้นเจ็ดเพื่อนำแจกันหยกขาวมาช่วยเหลือมนุษย์ ให้หลุดพ้นจากความยากลำบาก ราชครูจินหลงและพวกร่วมมือกับพญามารขัดขวางไม่ให้องค์หญิงเมี่ยวซ่านทำการสำเร็จ เมี่ยวจวงอ๋องไม่อยากให้เป็นภาระกับองค์หญิงเมี่ยวซ่าน พระองค์จึงฆ่าตัวตาย พญามารใช้ไฟมารเผาเมือง องค์หญิงเมี่ยวซ่านยังไม่บรรลุมรรคผลทำให้ไม่สามารถต่อกรกับพญามาร 

เมี่ยวจวงอ๋องทนทุกข์ทรมานอยู่ในนรกขุมที่สิบแปด ในที่สุดองค์หญิงเมี่ยวซ่านจะกำจัดพญามาร ช่วยเหลือพสกนิกรที่ทุกข์ยากรวมทั้งช่วยเหลือพระบิดาที่ทนทุกข์ทรมานอยู่ใน นรกขุมขุมที่สิบแปด ตลอดจนสำเร็จมรรคจนได้เป็น เจ้าแม่กวนอิม

นักแสดงหลัก
-----------

* จ้าว หย่าจือ รับบทเป็น องค์หญิงเมี่ยวซ่าน
* เยิ่น ต๊ะหัว รับบทเป็น หยุนเทียนหลาง
* หลิว ตัน รับบทเป็น เมี่ยวจวงอ๋อง
* อู๋ จินหยู รับบทเป็น องค์หญิงเมี่ยวซิน
* เลี่ยว อันลี่ รับบทเป็น องค์หญิงเมี่ยวหยวน
* จู เถี่ยเหอ รับบทเป็น พญามาร
* ถาน ปิ่งเหวิน รับบทเป็น ราชครูจินหลง
* ไต้ จื้อเหว่ย รับบทเป็น อี้ตูเหลย

แหล่งข้อมูลอื่น
---------------

* เรื่องย่อละครกำเนิดเจ้าแม่กวนอิม (ภาษาไทย)
* เรื่องย่อละครกำเนิดเจ้าแม่กวนอิม (ภาษาจีน)
**กำแพงพัง** (อังกฤษ: tropical ulcer, aden ulcer, jungle rot, malabar ulcer หรือ tropical phagedena; ละติน: *ulcus tropicum*) เป็นชื่อโรคผิวหนังชนิดแผลเปื่อยหรือโรคไข้กาฬประเภทหนึ่งซึ่งอาจยังให้ผู้ป่วยถึงแก่ความตายได้ **"โรคแผลเปื่อยในประเทศร้อน"** หรือ **"โรคแผลประเทศร้อน"** หรือ **"โรคแผลปากหมู"** ก็เรียก

ประวัติ
-------

"กำแพงพัง" เป็นศัพท์ที่แพทย์ผู้ประกอบโรคศิลปะแผนโบราณใช้เรียกชื่อโรคไข้กาฬชนิดหนึ่ง ตำราแพทยศาสตร์สงเคราะห์ฉบับของหอพระสมุดวชิรญาณ ซึ่งกระทรวงสาธารณสุขจัดพิมพ์เป็นครั้งแรกใน พ.ศ. 2497 อธิบายเกี่ยวกับโรคนี้ว่า

> "เมื่อจะตั้งต้นเป็นขึ้นมานั้น มีหัวผุดขึ้นมาหัวเดียวทำพิษสงเป็นกำลัง ให้จับสะท้านร้อนสะท้านหนาว ให้เชื่อมมัวร้อนในกระหายน้ำ ให้ฟกบวมขึ้น น้ำเหลืองแตกพังออก วางยาไม่หยุด ให้พังออกได้ตาย"
> 
> 

ราชบัณฑิตยสถานสันนิษฐานว่า โรคกำแพงพังตามแพทยศาสตร์แผนโบราณนั้น คือ โรคที่ปัจจุบันเรียกตามแพทยศาสตร์สมัยใหม่ว่า "โรคแผลเปื่อยในประเทศร้อน" หรือ "โรคแผลประเทศร้อน" ซึ่งพบมากในเขตร้อน เช่น ในทวีปอัฟริกาหรือเอเชียตะวันออกเฉียงใต้รวมถึงประเทศไทยด้วย

โรคนี้เกิดขึ้นเป็นจำนวนมากในประเทศไทยหลังสงครามโลกครั้งที่ 2 ใน พ.ศ. 2498

อาการ
-----

ตามแพทยศาสตร์สมัยใหม่ โรคกำแพงพังมีอาการตั้งต้นด้วยการเกิดตุ่มเล็ก ๆ คล้ายยุงหรือแมลงกัดต่อย หรืออาจเกิดตุ่มในแผลเดิมของคุดทะราดหรือแผลเรื้อรังก็ได้ จะมีอาการเจ็บปวดที่ตุ่มนั้น และก่อให้เกิดอาการไข้

ภายในเวลาไม่กี่ชั่วโมง ตุ่มนั้นจะกลายเป็นแผลเน่าและแตกออกอย่างรวดเร็ว

ภายในไม่กี่วันถัดนั้น แผลจะเน่าเปื่อยลึกลงไปถึงกระดูก และแผ่กว้างออกยาวออกทุกทิศทุกทางรอบแผลนั้นจนเป็นอาณาเขตโตหลายนิ้วหลายฟุต โบราณจึงเปรียบว่าเหมือนกับกำแพงที่พังแผ่ออก

โรคนี้ทำให้ผู้ป่วยถึงแก่ความตายได้

การเกิดโรค
----------

สวัสดิ์ แดงสว่าง ผู้บัญชาการกรมมหาวิทยาลัยแพทยศาสตร์ สันนิษฐานว่า โรคนี้ ทางแพทยศาสตร์เข้าใจว่าเกิดจากเชื้อโรคชนิด *Spirochaeta schaudinni* และชนิด *Fusiform bacilus*

อ้างอิง
-------

* สวัสดิ์ แดงสว่าง. (2528). "กำแพงพัง". *สารานุกรมไทยฉบับราชบัณฑิตยสถาน,* (เล่ม 3 : กาลิทาส-ขอมแปรพักตร์). กรุงเทพฯ : ไพศาลศิลป์การพิมพ์. หน้า 1320-1321.
**การขโมยข้อมูล** เป็นปรากฏการณ์ที่กำลังเพิ่มขึ้น โดยเกิดจากการที่ผู้ดูแลระบบและพนักงานออฟฟิศ ที่สามารถเข้าถึงเทคโนโลยี เช่น เซิร์ฟเวอร์ฐานข้อมูล คอมพิวเตอร์แบบตั้งโต๊ะ รวมไปถึงจำนวนที่เพิ่มขึ้นของอุปกรณ์พกพาที่สามารถเก็บข้อมูลดิจิทัล เช่น ยูเอสบีแฟลชไดรฟ์ ไอพอด และกล้องดิจิทัล โดยปกติแล้วพนักงานได้ใช้เวลาในการร่างสัญญา และข้อมูลของบริษัทที่เป็นความลับหรือมีลิขสิทธิ์ ดังนั้นเหล่าพนักงานอาจรู้สึกว่าพวกเขามีสิทธิ์บางส่วนต่อข้อมูลเหล่านั้น และอาจคัดลอก หรือ/และ ลบ บางส่วนของข้อมูลเหล่านั้นตอนออกจากบริษัท หรือแม้กระทั่งใช้ข้อมูลเหล่านั้นในทางผิดๆขณะถูกจ้าง บางครั้ง ลูกจ้างอาจเลือกที่จะใช้ความไว้วางใจในการเข้าถึงข้อมูลในทางที่ผิด และใช้ข้อมูลเหล่านั้นในการเปิดโปงการประพฤติที่ไม่เหมาะสมของผู้ว่าจ้าง จากมุมมองของสังคมแล้ว การกระทำแบบวิสเซิลโบลว์เออร์นั้นอาจถูกมองในทางบวก และยังถูกปกป้องโดยกฎหมายในบางเขตอำนาจศาลเช่นในสหรัฐอเมริกา

ในขณะที่องค์กรส่วนใหญ่ได้นำไฟร์วอลล์ และระบบการตรวจสอบผู้บุกรุก มาใช้ มีไม่กี่องค์กรที่ที่คำนึงถึงอันตรายจากลูกจ้างซึงคัดลอกข้อมูลที่เป็นทรัพย์สิน และนำไปใช้เพื่อประโยชน์ส่วนตัวหรือเพื่อบริษัทอื่น ตัวอย่างที่พบได้โดยทั่วไปคือเมื่อพนักงานขายได้คัดลอกฐานข้อมูลการติดต่อของลูกค้าไว้เพื่อใช้ในอาชัพต่อไป ปกติแล้วนี่จะถือว่าเป็นการละเมิดสัญญาว่าจ้างอย่างชัดเจน 

เชลซี แมนนิง เอ็ดเวิร์ด สโนว์เดน และ Hervé Falciani การขโมยข้อมูลที่เป็นที่รู้จัก เป็นตัวอย่างของบุคคลที่อ้างตัวเองเป็นวิสเซิลโบลว์เออร์และทำการขโมยข้อมูล

คำว่า*การขโมยข้อมูล* จริงๆแล้วเป็นชื่อไม่เหมาะสม ด้วยความที่การขโมยข้อมูลนั้นไม่เหมือนกับการขโมยของโจร ตรงที่ข้อมูลที่ถูกขโมยนั้นเป็นการสร้างสำเนาโดยไม่ได้รับการอนุญาต และเจ้าของข้อมูลนั้นยังยังเข้าถึงข้อมูลได้

ดูเพิ่ม
-------

* Pod slurping
* บลูสนาร์ฟฟิง
* Sneakernet
* Data breach

อ้างอิง
-------

1. ↑  Schneier, Bruce (10 June 2013). "Government Secrets and the Need for Whistle-blowers". *Schneier on Security*. สืบค้นเมื่อ 15 February 2015.
**การจับคู่สตริงแบบฮัวส์ปัวร์**
-------------------------------

การจับคู่สตริงแบบฮัวส์ปัวร์ หรือ Boyer-Moore-Horspool เป็นอัลกอริทึมที่ใช้ในการจับคู่สตริง (String Matching) ด้วยการเปรียบเทียบ pattern จากทางด้านขวาไปด้านซ้าย มีการปรับปรุงมาจาก Boyer Moore โดยเลือกใช้ Bad-Charactor เฉพาะ Last occurrence (การเกิดขึ้นครั้งสุดท้าย)

### **การเลื่อนตำแหน่ง**

จะมีการสร้าง Bad Match Table โดย 

จำนวนครั้งที่เลื่อน = ความยาวของ Pattern - ตำแหน่งของตัวอักษร - 1

### **ตัวอย่างของการทำงาน**

Text : [a, b, a, b, **a**, b, c, a, c]

Pattern : [b, a, c, c, **a**] 

เนื่องจากตัวที่ไม่ตรงกันกับ Text คือ c และ มี a ปรากฏใน Pattern จึงทำการเลื่อนตำแหน่งให้ a ใน Patern ตรงกับ a ใน Text โดยมีจำนวนครั้งการเลื่อน = 5 - 1 - 1 = 3

Text : [a, b, a, b, **a**, b, c]

Pattern : [b, **a**, c, c, a]

### **ความซับซ้อนของการทำงาน**

Worst-case จะเป็นกรณีที่มีการเลื่อนของตัวอักษรถัดไปน้อย จะมีตวามซับซ้อนเป็น O(nm)

Best-case จะคล้ายกับของ Boyer-Moore ซึ่งก็คือ หากไม่มีตัวอักษรอยู่เลย จะส่งผลให้เกิดการเปลี่ยนแปลงด้วยความยาวของ pattern (m) จะมีความซับซ้อนเป็น O(n/m)

### **Code Python ของ การจับคู่สตริงแบบฮัวส์ปัวร์**

```
def horspool(text,pattern):
	len\_text = len(text)
	len\_pattern = len(pattern)
	results = []
	
	if len\_pattern>len\_text or len\_text==0 or len\_pattern==0:
		return results
	
	table = {index: len\_pattern for index in range(256)} 
	
	for index, char in enumerate(pattern):       
		table[ord(char)] = len\_pattern - index - 1
	
	index = 0

	while index <= len\_text - len\_pattern:
		skip = 0
		text\_part = text[index:index + len\_pattern][::-1]
		
		for index2, current\_char in enumerate(text\_part):
			if pattern[len\_pattern - index2 - 1] != current\_char:
				skip = table[ord(current\_char)]
				break
		else:
			results.append(index)
			skip = 1
		index += skip
	return results

```

แหล่งอ้างอิง
------------

kagan94 Boyer Moore Horspool algorithm[*ลิงก์เสีย*] ค้นหาเมื่อ 25 มีนาคม 2561

Nelson Rush BOYER-MOORE-HORSPOOL STRING SEARCHING ค้นหาเมื่อ 28 มีนาคม 2561

mtu Space and Time Tradeoffs ค้นหาเมื่อ 28 มีนาคม 2561
**ขั้นตอนวิธีของเบรนท์** (อังกฤษ: Brent's algorithm) เรียกอีกชื่อหนึ่งว่า "The Teleporting Turtle Algorithm" ได้รับการคิดค้นขึ้นโดย Richard Peirce Brent ในปี 1980 เพื่อใช้ในการตรวจสอบการมีวงรอบ (cycle) ในปัญหาที่มีลักษณะเป็นรายการโยงเดี่ยว ตัวอย่างเช่น ฟังก์ชันวนซ้ำ การแยกตัวประกอบ ตัวสร้างเลขสุ่มเทียม และปัญหาอื่นๆ อีกมากมาย

ขั้นตอนวิธีของเบรนท์ มีหลักการทำงานคล้ายๆ กับขั้นตอนวิธีตรวจสอบการมีวงรอบของฟลอยด์ (Floyd's Tortoise and the Hare algorithm) ข้อได้เปรียบของขั้นตอนวิธีของเบรนท์คือจะใช้เวลาการทำงานน้อยกว่าและสามารถหาความยาวของวงรอบได้โดยตรง ไม่จำเป็นต้องไล่ค้นหาในลำดับย่อยอีกครั้ง

ตัวอย่างการใช้งาน
-----------------

จากรูป หากเริ่มเดินจากจุด 2 จะมีเส้นทางการเดินดังนี้ 2 → 0 → 6 → 3 → 1 → 6 → 3 → ... พบว่าการวนซ้ำนี้มีวงรอบ เนื่องจากมีการเดินทางซ้ำในเส้นทางเดิม คือ 6 → 3 → 1 ซึ่งขั้นตอนวิธีของเบรนท์มีความสามารถในการตรวจสอบการมีวงจรเช่นนี้ได้นั่นเอง

การอธิบายขั้นตอนวิธี
--------------------

การทำงานของขั้นตอนวิธีของเบรนท์ เริ่มต้นโดยการกำหนดตัววนซ้ำ 2 ตัวคือ **กระต่าย** และ **เต่า** ยืนอยู่ที่จุดเริ่มต้น หลังจากนั้นให้ **กระต่าย** เดินไปทีละก้าวตามเส้นทาง และจะทำการเคลื่อนย้าย **เต่า** มาตำแหน่งเดียวกับ **กระต่าย** เมื่อถึงเวลาที่กำหนด

* โดยหาก **กระต่าย** เดินไปได้ถึงจุดจบของรายการโยง นั่นแสดงว่า **ไม่มีวงรอบ**
* แต่หาก **กระต่าย** เดินไปเจอ **เต่า** แสดงว่า **มีวงรอบ**

### Flow Chart :

รหัสเทียมแสดงการทำงาน
---------------------

```
tortoise = begin_point
hare = begin_point

steps_count = 0
steps_limit = 2

loop forever:
    if hare == end_point: return 'No Cycle Found'
   
    hare = hare.next
    steps_count += 1
   
    if hare == tortoise: return 'Cycle Found'
   
    if steps_count == steps_limit:
        steps_count = 0
        steps_limit *= 2
        // Teleport the tortoise to hare's position
        tortoise = hare

```

การวิเคราะห์ความซับซ้อนเชิงเวลา
-------------------------------

สำหรับขั้นตอนวิธีของเบรนท์นั้น จะมีประสิทธิภาพในการทำงานเท่ากับขั้นตอนวิธีตรวจสอบการมีวงรอบของฟลอยด์ (Floyd's Tortoise and the Hare algorithm) คือ O(λ+μ)
โดย μ คือ ความยาวของทางเดินจากจุดเริ่มต้น ไปยังวงรอบ (Cycle) ที่มี λ จุดยอด แต่ในความเป็นจริงแล้ว ขั้นตอนวิธีตรวจสอบการมีวงรอบของเบรนท์ ใช้เวลาในการทำงานเฉลี่ยเร็วกว่าขั้นตอนวิธีตรวจสอบการมีวงรอบของฟลอยด์ประมาณ 36% ซึ่งมีผลทำให้ประสิทธิภาพการทำงานของ "ขั้นตอนวิธีโรห์ของพอลลาร์ด" (Pollard rho algorithm) เพิ่มขึ้นประมาณ 24% อีกด้วย

ขั้นตอนวิธีที่เกี่ยวข้อง
------------------------

* ขั้นตอนวิธีตรวจสอบการมีวงรอบของฟลอยด์ (Floyd's cycle-finding algorithm)
* ขั้นตอนวิธีโรห์ของพอลลาร์ด (Pollard rho algorithm)

อ้างอิง
-------

1. ↑  Brent's cycle detection algorithm: Algorithmic cryptanalysis, Antoine Joux, Chapman & Hall/CRC Taylor & Francis Group, 2009, P.266
2. ↑
3. ↑  Brent, R. P. (1980), "An improved Monte Carlo factorization algorithm" (PDF), *BIT*, **20** (2): 176–184, doi:10.1007/BF01933190, คลังข้อมูลเก่าเก็บจากแหล่งเดิม (PDF)เมื่อ 2009-09-24, สืบค้นเมื่อ 2011-09-15.
**กำแพงเจ็ดชั้น** (ชื่อวิทยาศาสตร์: *Salacia chinensis*) เป็นไม้พุ่มรอเลื้อยหรือไม้เลื้อยเนื้อแข็ง ในวงศ์ Celastraceae ชื่ออื่น ๆ ตะลุ่มนก (ราชบุรี) ตาไก้ (พิษณุโลก) น้ำนอง มะต่อมไก่ (เหนือ) หลุมนก (ใต้) ขอบกระด้ง พรองนก (อ่างทอง) ขาวไก่ เครือตากวาง ตากวาง ตาไก่ (ภาคตะวันออกเฉียงเหนือ) กระดุมนก (ประจวบคีรีขันธ์) เปลือกลำต้นเรียบสีเทานวลหรือสีน้ำตาลอมขาว เปลือกล่อนงาย เนื้อไม้มีวงปีสีน้ำตาลแดงเข้มจำนวนหลายชั้นเห็นชัดเจน เรียงซ้อนกันเป็นชั้น 7-9 ชั้น ใบเดี่ยว ผิวใบเรียบเป็นมัน แผ่นใบห่อเข้าเล็กน้อย ดอกเดี่ยว ออกตามง่ามใบหรือซอกกิ่ง สีเขียวอมเหลือง เนื้อผลสีขาว

กำแพงเจ็ดชั้นเป็นพืชที่นำไปใช้เป็นพืชสมุนไพรอย่างแพร่หลาย โดยทั่วไปใช้ ต้น ต้มน้ำดื่ม หรือดองสุรา แก้ปวดเมื่อย บำรุงโลหิต ฟอกโลหิต แก้โลหิตเป็นพิษหรือเป็นส่วนผสมของยาระบาย รักษาโรคตับอักเสบ แก้หืด แก้เบาหวาน ราก ใช้ต้มหรือดองสุราดื่ม ขับโลหิตระดู บำรุงโลหิต แก้ลมอัมพฤกษ์ รักษาโรคตา บำรุงน้ำเหลือง ใบ แก้มุตกิด ขับระดู ดอก แก้บิดมูกเลือด แก่นและราก ต้มน้ำดื่มเป็นยาระบาย แก้เส้นเอ็นอักเสบ ทางจังหวัดอุบลราชธานี ใช้ เนื้อไม้ ต้มน้ำดื่ม แก้โรคไต แก้ท้องผูก ยาระบาย แก้ลมตีขึ้น ลำต้นผสมกับยาอื่นใช้แก้ปวดเมื่อย ยาระบาย แก้ริดสีดวงทวาร ขับปัสสาวะ ทางจังหวัดนครราชสีมาใช้ ลำต้น บำรุงโลหิต โดยใช้ลำต้นต้มน้ำดื่มวันละ 1-2 ช้อนชา ก่อนอาหารเช้า-เย็น ชาวกัมพูชาใช้ เถา ต้มน้ำดื่ม แก้โรคเบาหวาน

อ้างอิง
-------

1. ↑  มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 14
2. ↑  กำแพงเจ็ดชั้น-ฐานข้อมูลเครื่องยา
**เฉิน ฮุ่ยหลิน** (จีน: 陈慧琳, อังกฤษ: Kelly Chen) หรือในชื่อภาษาอังกฤษว่า **เคลลี่ เฉิน** ดารานักร้องนักแสดงสาวชาวฮ่องกง มีชื่อเดิมว่า เฉิน ฮุ่ยเหวิน และใช้ชื่อภาษาอังกฤษเดิมว่า วิเวียน (Vivien) เกิดเมื่อวันที่ 13 กันยายน พ.ศ. 2515 (ค.ศ. 1972) ที่ฮ่องกง เมื่อยังเล็กเธอเคยเรียนที่โรงเรียนโรสซารี่ฮิลล์ ก่อนจะไปเรียนต่อชั้นมัธยมปลายที่ญี่ปุ่น ก่อนที่จะไปเรียนต่อด้านกราฟิก ดีไซน์ ที่นิวยอร์ก ในปี พ.ศ. 2537 จากนั้นจึงเดินทางกลับมายังฮ่องกง ช่วงนี้เองเพื่อนของเธอได้แนะนำให้รู้จักกับผู้จัดการคนปัจจุบัน และชักนำเธอไปลองเทสต์เสียง จนได้เซ็นสัญญาเป็นนักร้องภายใต้สังกัด UMG นับเป็นการเปิดประตูให้เธอก้าวเข้าสู่วงการบันเทิงฮ่องกงอย่างเต็มตัว 

เริ่มเข้าสู่วงการได้ไม่นาน เฉิน ฮุ่ยหลินก็สามารถคว้ารางวัลนักร้องดาวรุ่งมาได้สำเร็จ แถมยังได้รางวัลนักร้องหญิงยอดนิยม ในงานแจกรางวัลแผ่นเสียงทองคำติดต่อกัน 2 ปีซ้อนในปี พ.ศ. 2542 และ พ.ศ. 2543 นอกจากนี้ยังคว้ารางวัลนักร้องหญิงฮ่องกงที่ได้รับการตอบรับดีทั่วเอเชีย 6 ปีซ้อนตั้งแต่ปี พ.ศ. 2544 - พ.ศ. 2549 และรางวัลอื่น ๆ อีกมากมาย และได้รับเลือกให้ร้องเพลงประกอบละคร แดจังกึม ภาคภาษาจีนอีกด้วย 

ด้านงานการแสดง เธอมีบทบาทที่น่าจดจำจากการรับบทเป็น ดร.ลี จิตแพทย์สาวผู้บำบัด เหยิน (รับบทโดย เหลียง เฉาเหว่ย) ใน *Infernal Affairs*

ด้านชีวิตส่วนตัว สมรสกับคู่หมั้นนักธุรกิจที่คบหาดูใจกันมาอย่างยาวนานถึง 16 ปี ชื่อ อเล็กซ์ เฉิน เจี้ยนห้าว ทั้งคู่มีบุตรชายด้วยกันสองคน และเมื่อเดือนมีนาคม พ.ศ. 2554 เธอได้แท้งลูกฝาแฝดไป หลังจากท้องมาได้ 5 เดือน

ผลงานการแสดง
------------

* *Hot War*
* *Tokyo Raiders*
* *Infernal Affairs*
* *Infernal Affairs III*
* *An Empress and the Warriors*
* *The Monkey King*
* *The Monkey King 2*

อ้างอิง
-------

1. ↑  เก็บถาวร 2009-05-05 ที่ เวย์แบ็กแมชชีน จากกระปุกดอตคอม
2. ↑  เก็บถาวร 2011-03-17 ที่ เวย์แบ็กแมชชีน "เฉินฮุ่ยหลิน" หัวใจสลาย แท้งลูกแฝดหลังท้อง 5 เดือน จากผู้จัดการออนไลน์

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**เฉิน ฮุ่ยหลิน**

* เว็บไซต์อย่างเป็นทางการ เก็บถาวร 2007-01-24 ที่ เวย์แบ็กแมชชีน
* ข้อมูลใน IMDb
**ขั้นตอนวิธีสมิธ-วอเตอร์แมน**  (อังกฤษ: Smith-Waterman algorithm) นำเสนอโดย Temple F. Smith และ Michael S. Waterman ในปี 1981

เป็นขั้นตอนวิธีสำหรับการปรับแนวของลำดับเฉพาะที่ เพื่อหารูปแบบของลำดับให้เหมือนลำดับสองลำดับที่ต้องการ มากที่สุด

ขั้นตอนวิธีนี้มีชื่อเสียงเพื่อเรียงลำดับของ โปรตีน หรือ นิวคลีโอไทด์ โดยใช้ระบบให้คะแนนเมตริกซ์และ กำหนดพลวัตในการแก้ปัญหา

ขั้นตอนวิธี
-----------

1. สร้างเมตริกซ์สมมาตร H ขนาดใหญ่กว่าความยาวของลำดับ 1 ช่อง

2. ให้คะแนนเมตริกซ์แต่ละช่องด้วยเงื่อนไขดังนี้

> 
> -{\displaystyle H(i,0)=0,H(0,j)=0;0<i<=m,j<=n} โดยที่ m,n=ความยาวของลำดับ 1และ2 ตามลำดับ
> 
> 
> 

> 
> -ถ้าลำดับลำดับที่ i,j ของลำดับที่ 1 และ 2 ตรงกัน {\displaystyle w(a\_{i},b\_{j})=2}ถ้าไม่ตรงกัน{\displaystyle w(a\_{i},b\_{j})=-1}
> 
> 
> 

> 
> -เติมช่องเมตริกซ์แต่ละช่องให้เป็นค่ามากที่สุดดังต่อไปนี้
> 
> 
> 

> 
> {\displaystyle H(i,j)=\max {\begin{Bmatrix}0\\H(i-1,j-1)+\ w(a\_{i},b\_{j})&{\text{Match/Mismatch}}\\H(i-1,j)-1\ {\text{Deletion}}\\H(i,j-1)-1\ {\text{Insertion}}\end{Bmatrix}},\;1\leq i\leq m,1\leq j\leq n}
> 
> 
> 

3. นำเมตริกซ์ที่ได้ไปคิดย้อนกลับเพื่อหาลำดับที่ได้ผลลัพธ์ค่ามากที่สุดโดยคิดดังนี้

> 
> -หาค่าจากเมตริกซ์ช่องก่อนหน้าที่มากที่สุด จนได้เมตริกซ์ช่องที่มีค่าเป็น 0
> 
> 
> 

> 
> -นำพิกัดช่อง (i,j) ที่ย้อนไปจากขั้นตอนที่แล้วมาหาลำดับ โดย
> 
> 
> 
> > 
> > -พิกัดที่เปลี่ยนแปลงทั้ง i,j หมายถึงกรณีที่ ลำดับ i,j ของลำดับสองตรงกัน หรือไม่ตรงกัน
> > 
> > 
> > 
> 
> 
> 
> > 
> > -พิกัดที่เปลี่ยน i เพียงอย่างเดียว หมายถึงกรณีที่ คิดลำดับ i-1,j แทน i,j
> > 
> > 
> > 
> 
> 
> 
> > 
> > -พิกัดที่เปลี่ยน j เพียงอย่างเดียว หมายถึงกรณีที่ คิดลำดับ j-1,j แทน i,j
> > 
> > 
> > 
> 
> 
> 

4. พิจารณ์กรณีต่างๆ โดยดูจากเมตริกซ์และพิกัดที่เปลี่ยนไป จนเป็นลำดับที่ต้องการ

ตัวอย่าง
--------

ลำดับแรก = ACACACTA

ลำดับที่สอง = AGCACACA

สร้างเมตริกซ์ H
{\displaystyle H={\begin{pmatrix}&-&A&C&A&C&A&C&T&A\\-&0&0&0&0&0&0&0&0&0\\A&0&2&1&2&1&2&1&0&2\\G&0&1&1&1&1&1&1&0&1\\C&0&0&3&2&3&2&3&2&1\\A&0&2&2&5&4&5&4&3&4\\C&0&1&4&4&7&6&7&6&5\\A&0&2&3&6&6&9&8&7&8\\C&0&1&4&5&8&8&11&10&9\\A&0&2&3&6&7&10&10&10&12\\\end{pmatrix}}}

คิดย้อนกลับเมตริกซ์ จะได้พิกัด (8,8), (7,7), (7,6), (6,5), (5,4), (4,3), (3,2), (2,1), (1,1), (0,0)

* จาก (8,8) ไป (7,7) แสดงถึง ตัวสุดท้ายมาจาก ตัวสุดท้ายของลำดับแรกและลำดับที่สอง โดย (7,7) จะชี้ถึงตำแหน่งของลำดับในพิกัดที่ 2 และ 1 ตามลำดับ

* จาก (7,7) ไป (7,6) แสดงถึง ตัวถัดไปของลำดับที่สองจะไม่ถูกไม่ใช้ โดย (7,6) จะชี้ถึงตำแหน่งของลำดับในพิกัดที่ 2 และ 1 ตามลำดับ ; เรียกว่า การสอดใส่ (อังกฤษ : Insertion)

...

* จาก (2,1) ไป (1,1) แสดงถึงตัวถัดไปของลำดับแรกจะไม่ถูกใช้ โดย (1,1) จะชี้ถึงตำแหน่งของลำดับในพิกัดที่ 2 และ 1 ตามลำดับ ; เรียกว่า การหลุดหาย (อังกฤษ : Deletion)

...

* คิดย้อนกลับไปจนถึงพิกัด (0,0) จะได้ลำดับดังนี้

ลำดับแรก = A-CACACTA

ลำดับที่สอง = AGCACAC-A

อ้างอิง
-------

Smith, Temple F.; and Waterman, Michael S. (1981) เก็บถาวร 2012-07-17 ที่ เวย์แบ็กแมชชีน
**กำแพงวีอาอาเนลลี** เป็นกำแพงเหล็กกล้าสูง 3 เมตร ความยาว 84 เมตร ซึ่งล้อมรอบส่วนวีอาอาเนลลีในเมืองปาโดวา ทางตอนเหนือของประเทศอิตาลี สร้างขึ้นในปี พ.ศ. 2549 และถูกทลายลงในปี พ.ศ. 2550 พื้นที่ดังกล่าวประกอบด้วยอพาร์ตเมนต์ 6 ช่วงตึกซึ่งเป็นที่อยู่อาศัยของประชากรประมาณ 1,500 คน พื้นที่ดังกล่าวเคยเต็มไปด้วยนักเรียน แต่ปัจจุบัน ผู้อยู่อาศัยส่วนใหญ่เป็นชาวแอฟริกาซึ่งแสวงหาที่ลี้ภัยในประเทศอิตาลี

สาเหตุของการสร้างกำแพงนั้นเกิดจากอัตราการเกิดอาชญากรรมที่สูงมากในพื้นที่ดังกล่าว โดยเฉพาะอย่างยิ่ง พื้นที่นี้ยังเป็นสถานที่การจลาจลระหว่างแก๊งซึ่งประกอบด้วยผู้อพยพจากไนจีเรียและโมร็อกโก เช่นเดียวกับเป็นที่ที่มีความโด่งดังในเรื่องธุรกิจยาเสพติด การสร้างกำแพง ประกอบด้วยจุดตรวจ เสร็จสิ้นภายในสองวัน มีคนบางกลุ่มไม่เห็นด้วยและเรียกกำแพงนี้ว่า กำแพงเบอร์ลินของปาโดวา กำแพงดังกล่าวถูกทลายลงระหว่างเดือนกันยายนและตุลาคม พ.ศ. 2550 หลังจากประชากรในพื้นที่ได้รับการอพยพและให้การรับประกันแก่ประชากรในพื้นที่ดังกล่าวในด้านการย้ายถิ่นฐานอย่างเป็นธรรม

อ้างอิง
-------

1. ↑  "Out of sight, out of mind". The Guardian Unlimited. August 14, 2006. สืบค้นเมื่อ 2006-08-19.
2. ↑  Owen, Richard (August 11, 2006). "Ring of steel locks in immigrants". Times On Line. สืบค้นเมื่อ 2006-08-22.
3. ↑  "Padua Erects Wall to Combat Immigrant Violence". Corriere Della Sera - (English translation). สืบค้นเมื่อ 2006-08-19.
4. ↑  "Italy's great wall designed to seal in the criminals". The Sidney Morning Herald. August 12, 2006. สืบค้นเมื่อ 2006-08-22.
5. ↑  "Padua builds wall in drugs battle". BBC News. August 11, 2006. สืบค้นเมื่อ 2006-08-22.

พิกัดภูมิศาสตร์: 45°24′40″N 11°54′14″E﻿ / ﻿45.411°N 11.904°E﻿ / 45.411; 11.904
**เดอะคลาวด์** (อังกฤษ: The Cloud) เป็นสื่อในรูปแบบแมกกาซีนออนไลน์ในประเทศไทย ภายใต้ บริษัท คลาวด์แอนด์กราวนด์ จำกัด (รวมเรียกว่า "The Cloud") นำเสนอเนื้อหาบทความ วิดีโอ พอดแคสต์ และกิจกรรมทั้งออนไลน์และออฟไลน์

จดทะเบียนเมื่อวันที่ 4 พฤศจิกายน พ.ศ. 2556 ตั้งโดย ก้อง-ทรงกลด บางยี่ขัน อดีตเป็นบรรณาธิการนิตยสาร a day รับหน้าที่เป็นบรรณาธิการบริหาร The Cloud และช้างน้อย กุญชร ณ อยุธยา อดีตผู้อำนวยการฝ่ายโฆษณา a day รับหน้าที่กรรมการผู้จัดการ The Cloud

เนื้อหา
-------

The Cloud นำเสนอเนื้อหาไม่จำกัดรูปแบบผ่านคอนเซ็ปต์ Local, Creative Culture and Better Living

รายได้
------

ผลประกอบการ บริษัท คลาวด์แอนด์กราวนด์ จำกัด จากการตอบรับของผู้อ่านและการจัดกิจกรรม ทำให้ตั้งแต่ปี 2562 ย้อนหลังไปสามปี ทำกำไรราว 6,373,305 บาท

อ้างอิง
-------

1. ↑  "นโยบายความเป็นส่วนตัว". *The Cloud*.
2. ↑  ดิษฐบรรจง, กฤตนัน; ดิษฐบรรจง, กฤตนัน (2020-09-01). "The Cloud รายได้เท่าไหร่กันนะ?". *Songsue Media Lab*.
3. ↑  Online, Manager. "2 คุณพ่อนักธุรกิจกับบทบาทแฟมิลีแมน เลือกสิ่งที่ดีที่สุดให้กับครอบครัว | Manager Online". *LINE TODAY*.
4. ↑  "The Cloud : ความเร็วไม่ใช่คำตอบเดียวของสื่อออนไลน์". *The MATTER* (ภาษาอังกฤษแบบอเมริกัน). 2018-02-18.
5. ↑  "[ส่องสื่อ] The Cloud รายได้เท่าไหร่กันนะ?". *www.blockdit.com*.
**จอมโหด เกียรติอดิศักดิ์** อดีตนักมวยไทยชื่อดัง มีชื่อจริงว่า **จำลอง ทอดทิ้ง** เกิดเมื่อวันที่ 5 กรกฎาคม พ.ศ. 2513 ที่จังหวัดภูเก็ต (บางข้อมูลระบุว่า เกิดเมื่อวันที่ 3 กรกฎาคม ปีเดียวกัน ที่อำเภอตะกั่วป่า จังหวัดพังงา) เริ่มต้นฝึกมวยไทยมาตั้งแต่อายุ 7 ขวบ โดยฝึกซ้อมทุกวัน วันละอย่างน้อย 4 ชั่วโมง โดยฝึกกับ สมัคร รักษ์บุรี ขึ้นชกสร้างชื่อเสียงที่ภาคใต้ โดยได้แชมป์ในรุ่นจูเนียร์ไลท์เวท (59.0 กิโลกรัม) ก่อนจะได้รับการแนะนำจาก พรหมลิขิต บุญโรจน์ อดีตนักมวยเวทีช่อง 7 สี ให้มาอยู่ในสังกัดของ "ใหญ่ ยิ่งยง" โพธิ์เจตน์ พานิชผล เป็นผู้จัดการ ขึ้นชกครั้งแรกที่กรุงเทพมหานครในสังกัดของ "บิ๊กอึ่ง" สหสมภพ ศรีสมวงศ์ และ "ชุ้น เกียรติเพชร" พีรพงศ์ ธีระเดชพงศ์ ด้วยการชกครั้งแรกที่เวทีช่อง 7 สี ชนะคะแนน เพชรใหม่ จ๊อกกี้ยิม ไปอย่างสนุกตื่นเต้น

จากการที่เป็นนักมวยรุ่นใหญ่เลยหาคู่ต่อสู้ได้ยาก จึงนาน ๆ ครั้งจึงมีโปรแกรมการชกสักครั้งหนึ่ง แต่ได้กลายเป็นนักมวยที่มีชื่อเสียงในเวลาต่อมา จากการขึ้นชกทั้งเวทีราชดำเนิน และเวทีลุมพินี และได้แชมป์ในรุ่นจูเนียร์เวลเตอร์เวท (63.5 กิโลกรัม) ของเวทีลุมพินี ด้วยอายุ 19 ปี จากการเอาชนะคะแนน โพธิ์ไทย ช.ไวคุล พร้อมกับทำสถิติชนะรวด 19 ครั้งติดต่อกัน

ต่อมา ใน พ.ศ. 2537 จอมโหด เกียรติอดิศักดิ์ ก็สามารถคว้าแชมป์ในเวทีมวยราชดำเนิน ในรุ่นเวลเตอร์เวท (67.0 กิโลกรัม) แล้วสร้างชื่อด้วยการคว้าแชมป์การแข่งขันมวยไทยระดับโลก ในปี พ.ศ. 2539 ด้วยการชนะ ราม่อน แด็กเกอร์ นักมวยไทยชื่อดังชาวดัตช์ ได้ และได้แชมป์มวยไทยระดับโลกถึง 14 ครั้ง

จอมโหด ได้เดินทางไปใช้ชีวิตอยู่ที่ประเทศฟินแลนด์ ตั้งแต่ปี พ.ศ. 2538 ตามคำเรียกร้องของเทรนเนอร์ จนได้เปิดค่ายมวยขึ้นที่นั่น ฝึกสอนมวยไทยแก่ชาวฟินแลนด์และชาวตะวันตกทั่วไป สมรสกับหญิงชาวฟินแลนด์ และได้เดินทางกลับมาในประเทศไทย เปิดค่ายมวยขึ้นที่จังหวัดภูเก็ต บ้านเกิด พร้อมกับได้กลับมาชกมวยไทยอีกครั้งเมื่ออายุมากแล้ว โดยได้เคยพบกับ บัวขาว ป.ประมุข นักมวยรุ่นน้องที่เป็นดาวรุ่งในขณะนั้นด้วย และเป็นฝ่ายแพ้คะแนนไป

ในปลายปี พ.ศ. 2555 จอมโหด ได้สร้างความฮือฮาให้แก่วงการมวยไทยและวงการกีฬา เมื่อกลับมาชกมวยไทยพบกับ สมรักษ์ คำสิงห์ อดีตแชมป์เหรียญทองโอลิมปิก ที่หันกลับมาชกมวยไทยอีกครั้ง ในพิกัดพิเศษ 150 ปอนด์ ด้วยการมีเงินเดิมพันสูงถึง 4 ล้านบาท ผลปรากฏว่าสมรักษ์เป็นฝ่ายแพ้คะแนนไปอย่างเฉียดฉิว ก่อนที่ในต้นปี พ.ศ. 2556 คู่นี้ได้กลับมาชกอีกครั้งในแบบล้างตา มีเงินเดิมพันสูงมากกว่าครั้งเก่า คือ 6 ล้านบาท ผลปรากฏว่า คราวนี้สมรักษ์เป็นฝ่ายเอาชนะคะแนนไปได้

ชื่ออื่น
--------

* จอมโหด หมอเบสกมลา (ชื่อในการชกมวยครั้งล่าสุด)

อ้างอิง
-------

1. 1 2  รู้จัก จอมโหด เกียรติอดิศักดิ์ คู่ชก สมรักษ์ ศึกมวยไทยเพชรยินดี จากกระปุกดอตคอม
2. 1 2  'จอมโหด เกียรติอดิศักดิ์'เดิมพันขั้นต้น3ล้านวัดฝีมือ'สมรักษ์' จากไทยโพสต์
3. ↑  ""สมรักษ์" โม้ไม่ออก!แพ้ "จอมโหด" ศึกฉลองลุมพินี - เซอร์ไพรส์ "แวนแดม" โผล่เป็นพี่เลี้ยง (ชมคลิป) จากมติชน". คลังข้อมูลเก่าเก็บจากแหล่งเดิมเมื่อ 2013-01-04. สืบค้นเมื่อ 2013-05-24.
4. ↑  ดูกันจะๆ สมรักษ์ คว่ำ จอมโหด-ย้ำชัด! อยากแลกหมัด บัวขาว จากข่าวสด

แหล่งข้อมูลอื่น
---------------

* จอมโหด เกียรติอดิศักดิ์ ที่เฟซบุ๊ก
* Jomhod Kiatadisak ที่เฟซบุ๊ก
**จอมโจรเจ้าเสน่ห์** (อังกฤษ: The Eleventh Son จีน: 新蕭十一郎) เป็นละครโทรทัศน์ที่กล่าวถึงเรื่องราวของวรรณกรรมชิ้นหนึ่งของ โกวเล้ง เรื่อง **บุตรที่สิบเอ็ด** ในประเทศจีน จะออกอากาศช่อง BTV-1 และ Guangdong Television นำแสดงโดย เหยียน อี้ควน, กัน ถิงถิง, จูอี้หลง, หลี่ อี้เซียว, เบบี้ จาง ออกอากาศทางช่อง ช่อง 3 แฟมิลี ในประเทศไทย

เนื้อเรื่องย่อ
--------------

เข็มทองสกุลเสิ่นซึ่งมีชื่อเสียงเลื่องลือทั่วทั้งยุทธภพได้ส่งเทียบเชิญถึงบรรดาวีรบุรุษในใต้หล้าเข้าร่วมงานประลองยุทธเลือกคู่ให้แก่คุณหนูสกุลเสิ่น เสิ่นปี้จินหญิงงามอันดับหนึ่งในปฐพี โดยมีสินสมสรสเป็น"ดาบล่ากวาง"ซึ่งหายสาบสูญไปเป็นเวลาช้านาน ฟงซื่อเหนียงบีบบังคับเซียวสืออี้หลางซึ่งเป็นหัวขโมยอันดับหนึ่งของยุทธภพร่วมมือกันขโมยดาบ นึกไม่ถึงว่าที่ขโมยมาได้กลับเป็นของปลอม ทั้งยังจับตัวเสิ่นปี้จินเป็นตัวประกันไว้อีกด้วย เพื่อล้างคมลทินให้กับตัวเอง เซียวสืออี้หลางจึงออกเดินทางตามหาเสิ่นปี้จิน

นักแสดง
-------

* เหยียน อี้ควน
* กัน ถิงถิง
* จูอี้หลง
* หลี่ อี้เซียว
* เบบี้ จาง

อ้างอิง
-------

แหล่งข้อมูลอื่น
---------------

* จอมโจรเจ้าเสน่ห์ ที่ซินล่างเวย์ปั๋ว (ในภาษาจีน)
จอร์จ ดยุกแห่งโฮเฮนเบิร์ก (อังกฤษ: Georg, Duke of Hohenberg)

พระประวัติ
----------

จอร์จ ดยุกแห่งโฮเฮนเบิร์ก ประสูติเมื่อวันที่ 25 เมษายน พ.ศ. 2472 เป็นพระโอรสใน แม็กซิมิเลียน ดยุกแห่งโฮเฮนเบิร์ก และ เคาน์เตสเอลิซาเบธ วอลวัลเดอบูร์ก โดยทรงเป็นพระนัดดาใน อาร์ชดยุกฟรันซ์ แฟร์ดีนันด์แห่งออสเตรีย และ โซฟีอา ดัชเชสแห่งโฮเฮนเบิร์ก โดยเมือ่แรกประสูตินั้นทรงมีพระยศที่ **ฮิสเซอรีนไฮเนส เจ้าชายจอร์จแห่งโฮเฮนเบิร์ก** โดยในฐานะที่พระองค์นั้นเสกสมรสต่างฐานันดรทำให้ไม่มีสิทธิ์ในการสืบราชบัลลังก์ฮังการี โดยพระองค์ได้รับการสถปานาเป็น**ดยุกแห่งโฮเฮนเบิร์ก** และพระประมุขแห่งราชวงศ์ฮาพส์บวร์ค ภายหลังการสิ้นพระชนม์ของพระเชษฐา ฟรันซ์ ดยุกแห่งโฮเฮนเบิร์ก โดยเมื่อวัยหนุ่ม พระองค์ทรงเป็นนักการทูต ณ สาธารณรัฐออสเตรีย และอีกหลายประเทศ ก่อนจะได้รับการสถาปนาเป็นสันตะสำนัก จาก สมเด็จพระสันตะปาปาจอห์น ปอลที่ 2

เสกสมรส
-------

พระองค์ทรงเสกสมรสกับ เจ้าหญิงเอเลโอนอร์แห่งอูสปริง-เบร์นเนอร์ เมื่อวันที่ 8 กันยายน พ.ศ. 2503 โดยมีพระบุตรดังนี้

1. นีโคลัส ดยุกแห่งโฮเฮนเบิร์ก
2. เจ้าหญิงเฮนเรียตตา
3. เจ้าชายแม็กซิมิเลียน

เหรียญในพระองค์
---------------

* ราชอาณาจักรซิซิลีทั้งสอง Two Sicilian Royal Family: Bailiff Knight Grand Cross of Justice of the Two Sicilian Royal Sacred Military Constantinian Order of Saint George

1. ↑
**โจเอ เด ริคาร์โด** (Joey De Ricardo) หรือ โยวัน ยินตาร์ ซีนัมเบอลา นักมวยสากลชาวอินโดนีเซีย เกิดเมื่อ 10 มกราคม พ.ศ. 2524 ที่เมืองตาปานูลี อูตารา ประเทศอินโดนีเซีย สถิติการชก 17 ครั้ง ชนะ 12 (น็อค 7) เสมอ 2 แพ้ 3

ประวัติ
-------

ริคาร์โดขึ้นชกมวยสากลครั้งแรกเมื่อ 1 พฤษภาคม พ.ศ. 2544 โดยเป็นการชิงแชมป์อินโดนีเซียรุ่นเฟเธอร์เวท ปรากฏว่าเป็นฝ่ายชนะน็อค ติตุส กาโฆยา ยก 2 ได้แชมป์มาครอง จากนั้น จึงได้ชิงแชมป์ PABA เฉพาะกาลรุ่นซูเปอร์เฟเธอร์เวทที่ว่างเมื่อ 1 สิงหาคม พ.ศ. 2545 ชนะน็อค ฮีโน่ เกียรติ ธ.บ.อุบล ยก 10 ที่อินโดนีเซีย แต่ต่อมาไม่นาน ริคาร์โดถูกปลดออกจากตำแหน่ง โดยที่ยังไม่ได้ชกป้องกันแชมป์ ต่อมาใน พ.ศ. 2546 ริคาร์โดขึ้นชิงแชมป์ IBF แพนแปซิฟิกรุ่นไลท์เวทที่ว่าง ชนะน็อค จอห์นี่ คิม ยก 6 ที่อินโดนีเซีย 

หลังจากได้แชมป์ ริคาร์โดชกนอกรอบชนะอีก 4 ครั้ง และเสมออีกสองครั้ง ในการชกกับทอง ป.โชคชัยและซีซาร์ อมอนซอท จากนั้น ริคาร์โดเลื่อนรุ่นไปชิงแชมป์ IBF แพนแปซิฟิกรุ่นไลท์เวลเตอร์เวท เมื่อ 1 กรกฎาคม พ.ศ. 2548 ปรากฏว่าเป็นฝ่ายแพ้น็อคเลิฟมอร์ เอ็นดู แค่ยกแรกที่ออสเตรเลีย กลับมาชกชนะอีกสองครั้ง ก็ไปป้องกันแชมป์IBF แพนแปซิฟิกรุ่นไลท์เวทที่ออสเตรเลีย ซึ่งริคาร์โดเป็นฝ่ายแพ้คะแนนรานี่ กานอย นักมวยจากฟิลิปปินส์ไปเมื่อ 8 มิถุนายน พ.ศ. 2550 จากนั้น ริคาร์โดขึ้นชกอีกเพียงครั้งเดียวเมื่อ 19 สิงหาคม พ.ศ. 2550 ชนะคะแนน ฮิโรโตะ ทาเกชิตะที่ ญี่ปุ่น จากนั้นจึงแขวนนวมไป

เกียรติประวัติ
--------------

* แชมป์อินโดนีเซียรุ่นเฟเธอร์เวท (2544)
* แชมป์ PABA เฉพาะกาลรุ่นเฟเธอร์เวท
	+ ชิง 1 สิงหาคม 2545 ชนะน็อค ฮีโน่ เกียรติ ธ.บ.อุบล ยก 10 ที่ อินโดนีเซีย
	+ ถูกปลด
* แชมป์ IBF แพนแปซิฟิกรุ่นไลท์เวท
	+ ชิง 26 สิงหาคม 2546 ชนะน็อค จอห์นนี่ คิม ยก 6 ที่ อินโดนีเซีย
	+ เสียแชมป์ 8 มิถุนายน 2550 แพ้คะแนน รานี่ กานอย ที่ ออสเตรเลีย
* เคยชิงแชมป์ต่อไปนี้แต่ไม่สำเร็จ
	+ ชิงแชมป์ IBF แพนแปซิฟิกรุ่นไลท์เวลเตอร์เวทเมื่อ 1 กรกฎาคม 2548 แพ้น็อค เลิฟมอร์ เอ็นดู ยก 1 ที่ ออสเตรเลีย

อ้างอิง
-------

* สถิติการชก boxrec.com (อังกฤษ)
**วัดบางปรือ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยแร้ง อำเภอเมืองตราด จังหวัดตราด มีพระครูสิริธรรมรักขิต (บังคม รกฺขิต-ธมฺโม) เป็นเจ้าอาวาส และดำรงตำแหน่งเจ้าคณะจังหวัดตราด

วัดบางปรือประกาศจัดตั้งวัดเมื่อ พ.ศ. 2350 ได้รับพระราชทานวิสุงคามสีมาเมื่อวันที่ 7 พฤษภาคม พ.ศ. 2483 เริ่มแรกตั้งเป็นสำนักสงฆ์มาไม่น้อยกว่า 50 ปี จนเมื่อประกาศตั้งวัดเมื่อ พ.ศ. 2350 เหตุที่ใช้ชื่อวัดว่า "วัดบางปรือ" เพราะบริเวณวัดมีหญ้าชนิดหนึ่งเรียกว่าปรือขึ้นอยู่ริมน้ำซึ่งอยู่ติดกับบริเวณสร้างวัด วัดมีเจ้าอาวาสที่ชาวบ้านนับถือและบูชาอย่างมากซึ่งได้มรณภาพไปแล้ว นามว่า พระครูวิธานธรรมนิเทศก์ (หลวงปู่กลิ่น) เป็นศูนย์รวมจิตใจของพุทธศาสนาชนตลอดมา โดยเฉพาะในช่วงตั้งแต่ปี พ.ศ. 2484–2548 วัดได้รับพระราชทานวิสุงคามสีมาครั้งหลังเมื่อวันที่ 9 กรกฎาคม พ.ศ. 2545

อ้างอิง
-------

1. ↑  "เสนอแต่งตั้ง พระครูสิริธรรมรักขิต วัดบางปรือ จังหวัดตราด ให้ดำรงตำแหน่ง เจ้าคณะจังหวัดตราด". มติมหาเถรสมาคม.
2. ↑  "วัดบางปรือ". ศูนย์ข้อมูลกลางทางวัฒนธรรม.
3. ↑  "วัดบางปรือ". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
4. ↑  "วัดบางปรือ". สำนักงานพระพุทธศาสนาแห่งชาติ.
**โจเซฟ บาเลสเทียร์** (อังกฤษ: Joseph Balestier; 19 มีนาคม 1788 - 12 พฤศจิกายน 1858) เป็นชาวไร่และพ่อค้าซึ่งเป็นกงสุลสหรัฐอเมริกาคนแรกในหมู่เกาะรีเยาและในสิงคโปร์ ใน ค.ศ. 1849 เขาได้รับแต่งตั้งให้เป็นทูตและผู้แทนทางการทูตของสหรัฐอเมริกาไปยังเอเชียตะวันออกเฉียงใต้

บาเลสเทียร์เกิดในแซงปีแยร์ มาร์ตินีก มาถึงสหรัฐอเมริกาครั้งแรกใน ค.ศ. 1798 และได้รับสัญชาติเป็นพลเมืองสหรัฐในเดือนมีนาคม ค.ศ. 1809 เขาได้รับแต่งตั้งเป็นกงสุลในหมู่เกาะรีเยา และออกเดินทางจากฟิลาเดลเฟียเมื่อวันที่ 27 ธันวาคม ค.ศ. 1833 บนเรืออาร์โน พร้อมกับมาเรีย รีเวียร์ ภรรยาของเขาและลูกชายของพวกเขาคือ โจเซฟ วอร์เรน รีเวียร์ บาเลสเทียร์ เดินทางถึงสิงคโปร์เมื่อวันที่ 16 พฤษภาคม ค.ศ. 1834 แม้ว่าเขาจะเป็นกงสุลของรีเยา แต่เขาก็อาศัยอยู่ในสิงคโปร์และกลายเป็นกงสุลสหรัฐประจำสิงคโปร์ใน ค.ศ. 1836 เมื่อเรือของอเมริกาได้รับสิทธิ์ในการค้ากับบริษัทอินเดียตะวันออก ในสิงคโปร์ เขามีบ้านหลังใหญ่บนไร่อ้อยและฝ้ายขนาด 1,000 เอเคอร์ พร้อมโรงงานผลิตน้ำตาลและเหล้ารัม เขารับราชการจนถึง ค.ศ. 1852 แม้ว่าเขาจะออกจากประเทศเนื่องจากสุขภาพไม่ดีตั้งแต่วันที่ 7 พฤษภาคม ค.ศ. 1848 ปล่อยให้โจเซฟ ฮาร์วีย์ วีดเป็นรักษาการกงสุลสหรัฐฯ

บาเลสเทียร์กลับมายังเอเชียใน ค.ศ. 1850 เพื่อปฏิบัติภารกิจทางการทูตด้านไมตรีและการพาณิชย์ของสหรัฐฯ USS Plymouth ออกจากมาเก๊าในวันที่ 21 กุมภาพันธ์ ค.ศ. 1850 โดยแวะที่โคชินไชนา กุมภาพันธ์ ค.ศ. 1850 กรุงเทพฯ 24 มีนาคม ปูเลา ซูบี 19 พฤษภาคม กูชิง ซาราวัก 27 พฤษภาคม บรูไน 23 มิถุนายน และสุดท้ายลาบวน 26 มิถุนายน ที่ลาบวน บาเลสเทียร์ ได้เจรจาสนธิสัญญากับบรูไน ซึ่งวุฒิสภาสหรัฐให้สัตยาบันเมื่อวันที่ 23 มิถุนายน ค.ศ. 1852

อ้างอิง
-------

1. ↑  "Dates". *Find a Grave*. คลังข้อมูลเก่าเก็บจากแหล่งเดิมเมื่อ 2018-06-14. สืบค้นเมื่อ 2018-02-21.
2. ↑  Joseph Balestier in Singapore Infopedia เก็บถาวร 2012-02-14 ที่ เวย์แบ็กแมชชีน
3. 1 2  "National Archives at Boston; Waltham, Massachusetts; ARC Title: Copies of Petitions and Records of Naturalization in New England Courts, 1939 - ca. 1942; NAI Number: 4752894; Record Group Title: Records of the Immigration and Naturalization Service". ancestry.com.
4. ↑  "Singapore Chronicle and Commercial Register". 22 May 1834. p. 3.
5. ↑  "The Straits Times". 19 March 1850. p. 4.
6. ↑  "The Straits Times". 7 September 1852. p. 7.
**วัดบางผึ้ง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางผึ้ง อำเภอบางปะกง จังหวัดฉะเชิงเทรา ปัจจุบันมีพระครูศุภมงคล (กิตติวณฺโณ) หรือหลวงปู่หุน เป็นเจ้าอาวาส

วัดบางผึ้งตั้งวัดเมื่อ พ.ศ. 2416 ขุนประชา พลูศิริ เป็นผู้มอบที่ดินถวายสร้างวัด จำนวน 8 ไร่ 1 งาน 35 วา ปัจจุบันมีเนื้อที่ 20 ไร่ มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2484 วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2552 นอกจากนั้นทางวัดยังให้ราชการใช้ที่ดินวัดตั้งโรงเรียน คือ โรงเรียนวัดบางผึ้ง ก่อตั้งเมื่อวันที่ 21 มิถุนายน พ.ศ. 2465 เริ่มแรกใช้ศาลาการเปรียญวัดเป็นที่ศึกษา ปัจจุบันเปิดทำการสอนตั้งแต่ชั้นอนุบาล 1 ถึงชั้นประถมศึกษาปีที่ 6

วัดบางผึ้งมีพระพุทธรูปหลวงพ่อโตประดิษฐานเป็นพระคู่บ้านคู่เมืองของตำบลบางผึ้ง ตามประวัติเล่าว่า พระหลวงพ่อโต ลอยน้ำมามีประชาชนเห็นจึงได้นำเชือกไปผูกและช่วยกันลากขึ้นจากน้ำ แต่ทำอย่างไรก็ไม่สำเร็จ จึงมีเณรองค์หนึ่งมาอาสาโดยใช้สายสิญจน์เพียงเส้นเดียวก็สามารถนำขึ้นจากน้ำได้ จึงนำมาประดิษฐานที่วัดบางผึ้งจนถึงทุกวันนี้

อ้างอิง
-------

1. ↑  "วัดบางผึ้ง". ศูนย์ข้อมูลกลางทางวัฒนธรรม.
2. ↑  "วัดบางผึ้ง". สำนักงานพระพุทธศาสนาแห่งชาติ.
3. ↑  "โรงเรียนวัดบางผึ้ง". ศูนย์ข้อมูลกลางทางวัฒนธรรม.
4. ↑  "โปรดเกล้าฯ ม.จ.ชาตรีเฉลิม ถวายสังฆทาน เจ้าอาวาส-พระสงฆ์ วัดบางผึ้ง". มติชน.